1. maijs

1. maijs ir gada 121. diena pēc Gregora kalendāra (122. garajā gadā). Līdz gada beigām ir atlikušas 244 dienas.

 Vārda dienas 
Ziedonis

 Notikumi 
 1707. gads — beidza pastāvēt Skotijas Karaliste.
 1851. gads — tika atklāta Lielā izstāde Kristāla pilī, Londonā.
 1898. gads — Spānijas—ASV karš: ASV Jūras kara flote sakāva spāņu floti Manilas līča kaujā.
 1920. gads — uz pirmo sēdi sanāca Latvijas Satversmes sapulce.
 1931. gads — Ņujorkā, ASV pabeigta Empire State Building ēkas celtniecība.
 1945. gads — Otrais pasaules karš:
 Hamburgas Radio paziņoja, ka Ādolfs Hitlers ir kritis kaujā, "...cīnoties ar boļševismu līdz pēdējam elpas vilcienam";
 Jozefs Gebelss un viņa sieva izdarīja pašnāvību pēc tam, kad bija nogalinājuši sešus savus bērnus;
 Dienvidslāvijas 4. armijas karavīri kopā ar slovēņu 9. korpusu iegāja Triestē.
 1948. gads — dibināta Korejas Tautas Demokrātiskā Republika.
 1960. gads — PSRS teritorijā notriekta ASV izlūklidmašīna U-2 ar pilotu Frensisu Pauersu, kas izraisīja diplomātisku krīzi.
 1979. gads:
 Grenlande ieguva pašpārvaldes tiesības;
 pieņemts pašreizējais Māršalu salu karogs.
 2004. gads — Čehija, Igaunija, Kipra, Latvija, Lietuva, Malta, Polija, Slovākija, Slovēnija un Ungārija kļuva par pilntiesīgām Eiropas Savienības dalībvalstīm.

 Dzimuši 
 1218. gads — Rūdolfs I (Rudolf I), Vācijas karalis (miris 1291. gadā)
 1769. gads — Arturs Velzlijs (Arthur Wellesley), britu karavīrs un politiķis (miris 1852. gadā)
 1875. gads — Deivids Hols (David Hall), amerikāņu vieglatlēts, olimpiskās bronzas medaļas ieguvējs vieglatlētikā (miris 1972. gadā)
 1895. gads — Nikolajs Ježovs (Николай Ежов), PSRS drošības dienesta darbinieks (miris 1940. gadā)
 1909. gads — Endels Pūseps (Endel Puusepp), igauņu PSRS lidotājs, politiķis (miris 1996. gadā)
 1911. gads — Vladimirs Kuks (Vladimir Kukk), Igaunijas sporta šāvējs (miris 1990. gadā)
 1916. gads — Glenns Fords (Glenn Ford), Kanādas aktieris (miris 2006. gadā)
 1923. gads — Džozefs Hellers (Joseph Heller), ASV rakstnieks (miris 1999. gadā)
 1925. gads — Skots Kārpenters (Scott Carpenter), ASV kosmonauts (miris 2013. gadā)
 1946. gads — Džons Vū (吳宇森), Honkongas kinorežisors, scenārists un producents
 1948. gads — Mihails Vasiļonoks, Latvijas hokejists (miris 2023. gadā)
 1957. gads — Kaspars Dimiters, latviešu mūziķis
 1958. gads — Patriss Talons (Patrice Talon), Beninas politiķis
 1968. gads:
 Olivers Bīrhofs (Oliver Bierhoff), vācu futbolists
 Maija Korkliša, latviešu aktrise (mirusi 2024. gadā)
 1969. gads — Vess Andersons (Wes Anderson), ASV kinoscenārists
 1981. gads — Aļaksandrs Hļebs (Аляксандр Глеб), Baltkrievijas futbolists
 1982. gads:
 Džeimijs Dornans (Jamie Dornan), Ziemeļīrijas aktieris, modelis un mūziķis
 Darijo Srna (Darijo Srna), horvātu futbolists
 1987. gads — Leonardo Bonuči (Leonardo Bonucci), itāļu futbolists
 1988. gads — Nikolass Brauns (Nicholas Braun), amerikāņu aktieris
 1990. gads — Kirils Peskovs (Кирилл Александрович Песков), Krievijas kosmonauts

 Miruši 
 408. gads — Arkādijs (Ἀρκάδιος), Austrumromas imperators (dzimis 377. gadā)
 1308. gads — Albrehts I (Albrecht I.), Vācijas karalis (dzimis 1255. gadā)
 1555. gads — Marcels II (Marcellus II), Romas pāvests (dzimis 1501. gadā)
 1574. gads — Pijs V (Pius V), Romas pāvests (dzimis 1504. gadā)
 1904. gads — Antonīns Dvoržāks (Antonín Dvořák), čehu komponists (dzimis 1841. gadā)
 1920. gads — Hanna Hoperska (Ганна Хоперська), ukraiņu tautas izglītības aktīviste un revolucionāre (dzimusi 1893. gadā)
 1945. gads:
 Vilhelms Burgdorfs (Wilhelm Burgdorf), vācu ģenerālis (dzimis 1895. gadā)
 Jozefs Gebelss (Joseph Goebbels), vācu politiķis (dzimis 1897. gadā)
 1950. gads — Žoržs Leijē (Georges Leuillieux), franču peldētājs un ūdenspolo spēlētājs (dzimis 1879. gadā)
 1994. gads — Airtons Senna (Ayrton Senna), Brazīlijas autosportists (dzimis 1960. gadā)
 1999. gads — Markuss Omofuma (Marcus Omofuma), Nigērijas patvēruma meklētājs Austrijā (dzimis 1973. gadā)
 2011. gads — Osama bin Ladens (أسامة بن محمد بن عوض بن لادن), arābu terorists (dzimis 1957. gadā)
 2021. gads — Īvs Šeilans (Yves Cheylan), franču šaha problēmists (dzimis 1938. gadā)
 2024. gads:
 Georgs Juris Miķelsons, latviešu lidotājs un uzņēmējs (dzimis 1937. gadā)
 Juzefs Petkēvičs, Latvijas šahists (dzimis 1940. gadā)
 2025. gads:
 Ruta Bazi (Ruth Buzzi), amerikāņu aktrise un komiķe (dzimusi 1936. gadā)
 Andrejs Prohorenkovs, Latvijas futbolists (dzimis 1977. gadā)

 Svētku un piemiņas dienas 
 Darba svētki
 Latvijas Satversmes sapulces sasaukšanas diena (Konstitūcijas diena) (Latvija)

 Ārējās saites 

Kategorija:Maijs